Tavë kosi

Tavë kosi është përgatitje ushqimore e përbërë kryesisht nga kosi, mishi dhe përbërësit tjerë.

 Përbërësit 
Për përgatitjen e tavës për 4 persona nevojiten :
 mish qingji ose keci : 500 g
 kos : 1 l
 oriz : 1/2 filxhan kafeje 
 vezë : 3 kokrra 
 gjalpë : 100 g
 miell : 2 lugë gjelle 
 kripë : sipas shijes
 piper : sipas shijes

 Përgatitja 
Mishi pasi lahet, fshihet, pritet në racione vihet në një tavë dhe i hidhet vaj dhe kripa.  Piqet në furrë me temperature 180 °C duke i spërkatur pjesët e mishit me lëngun e tij.  (më parë mishi të zihet për 30 min).  Para se të përfundoje pjekja (15 min) hidhet mbi tavë orizi dhe pak lëng mishi 1/2 gotë uji e nxehtë.  Hiqet nga furra dhe lihet që të ftohet pak.  Ndërkohë në një tas porcelani hidhet kosi dhe kripa, punohen mirë shtohen vezët një nga një dhe mielli pa e ndaluar përzierjen.  Në fund i hidhet pjesa e mbetur e gjalpit. Kjo masë vihet në tavë, përzihet mirë që të trazohet me copat e mishit dhe orizin dhe futet sërish në furrë për rreth 15 minuta.

Kategoria:Gatim